Hungary - Slovenia 2 : 1, 1998.08.19. (photos, data) • hivatalos, barátságos válogatott mérkőzés • Magyarfutball.hu
Hungary - Slovenia 2 : 1 1998.08.19. 19:00
« previous 724. official national team match	next	»
ground	: Zalaegerszeg, ZTE-Stadion
referee	: Schüttengruber Manfred (Ausztria)
nzs.si: 12.000
nb1.hu: 15.000
18' Udovič Sašo
19' Fehér Csaba
44' Horváth Ferenc
50' Mátyus János
53' Galić Marinko
64' Mitrakovič Željko
69' Dombi Tibor 1 - 0
85' Sebők Vilmos (11-es) 2 - 0
86' Dabanovič Mladen
2 - 1 90' Aćimović Milenko
Hrutka János 89 ' »
Lisztes Krisztián 46 ' »
Halmai Gábor 86 ' »
Illés Béla 46 ' »
Sebők József 60 ' »
Horváth Ferenc 46 ' »
89' » Szilveszter Ferenc
46' » Dárdai Pál
86' » Szekeres Tamás
46' » Tóth Norbert
60' » Dombi Tibor
46' » Kovács Zoltán
Simeunovič Marko 46 ' »
Englaro Robert 46 ' »
Milanič Darko
Galić Marinko
Knavs Aleksander 70 ' »
Čeh Aleš
Zahovič Zlatko 78 ' »
Pavlin Miran 59 ' »
Novak Džoni
Osterc Milan 46 ' »
Udovič Sašo 53 ' »
46' » Dabanovič Mladen
46' » Dominko Marjan
70' » Milinovič Željko
78' » Pavlovič Zoran
59' » Mitrakovič Željko
46' » Rudonja Mladen
53' » Aćimović Milenko
Bicskei Bertalan	 coach:
Katanec. Srečko
2017.09.14, 18:43
Budapest, 1998. július 30. csütörtök (MTI) - A szeptemberi Eb-selejtezők jegyében a jövő héten, hétfőn 11 órakor a Népstadion toronyépületében találkozik Bicskei Bertalan Magyarországon játszó labdarúgókból álló válogatottja. A nemzeti csapat következő ellenfele augusztus 19-én, Zalaegerszegen Szlovénia nemzeti tizenegye lesz.
Az összetartásra behívott labdarúgók között a Debrecen játékosait lengyelországi Intertotó-kupamérkőzésük miatt, Váczi Zoltánt, Sebők Vilmost és Pető Tamást pedig kiállításuk miatt nem vettem számításba - mondta el csütörtökön az MTI-nek Bicskei Bertalan.
A kapitány kerete:
kapusok: Vezér Ádám (Kispest), Végh Zoltán (Vasas)
védők: Lakos Pál (Győr), Salamon Miklós (Dunaferr), Dubecz János
(Kispest), Farkasházy László (Vasas), Korsós György (Győr),
Halmai Gábor (MTK), Mátyus János (Ferencváros), Fehér Csaba
középpályások: Szilveszter Ferenc (Vasas), Nyilas Elek
(Ferencváros), Lendvai Miklós (Ferencváros), Erős
Károly (MTK), Illés Béla (MTK), Schultz Levente
csatárok: Herczeg Miklós (Újpest), Zavadszky Gábor (Dunaferr),
Hámori Ferenc (Vasas), Sebők József (Zalaegerszeg), Korsós
Attila (Győr), Egressy Gábor (Diósgyőr)
2013.05.19, 08:07
Labdarúgás: Magyarország - Szlovénia
Zalaegerszeg, 1998. augusztus 19. szerda (MTI) - Közel 15 ezer
néző köszöntötte a pályára vonuló magyar és szlovén
labdarúgó-válogatottat Zalaegerszegen. Az osztrák Manfred
Schüttengruber játékvezető sípjelére a következő összeállításban
kezdtek a csapatok:
Király Gábor - Sebők Vilmos - Fehér Csaba, Hrutka János, Mátyus
János - Lisztes Krisztián, Halmai Gábor, Illés Béla - Sebők József,
Horváth Ferenc, Hamar István
Marko Szimeunovics - Robert Englaro, Darko Milanics, Marinko Galics,
Alekszander Knavsz - Miran Pavlin, Ales Cseh, Zlatko Zahovics, Doni
Novak - Milan Oszterc, Szaso Udovics
Magyarország - Szlovénia 0-0 (félidő)
Zalaegerszeg, 15 000 néző, V: Schüttengruber (osztrák)
sárga lap: Fehér (18.), Horváth (44.), illetve Udovics (17.)
Lendületesen kezdett mindkét válogatott. A szlovének egyáltalán
nem tűntek megilletődöttnek, bátran nyílt sisakkal játszottak,
Királynak kétszer is veszélyes helyzetben kellett tisztáznia az első
10 percben. Az első negyedóra végén Hrutka 24 m-es szabadrúgását
szögletre hárította a szlovén kapus. Szikrázó csata alakult ki a
pályán, Udovics, majd Fehér kapott sárga lapos figyelmeztetést az
erélyesen bíráskodó osztrák játékvezetőtől.
A 22. percben egy korszerű támadást Sebők J. fejezett be,
ballábas, 16 m-es lövését védte a vendégkapus, majd a következő
percben ismét remekelt Szimeunovics, lábbal hárított a kiugró Halmai
elől. A szlovének alaposan megszervezték középpályássorukat, nem
engedték kibontakozni a magyarok hasonló csapatrészét. Illésék
ritkán tudták foglalkoztatni az elöl igencsak egyedül maradó
csatártársaikat. A félidő befejező tíz percében a magyarok kerültek
fölénybe, sorozatban rúghatták a szögleteket - kevés sikerrel.
A 40. percben Hrutka veszélyeztetett 17 m-es szabadrúgással, a
labda centiméterekkel kerülte el a szlovén kapu jobb felső sarkát.
A 42. perc hozta a mérkőzés addigi legnagyobb helyzetét. Udovics
gurított Zahovics elé, aki 10 m-ről tiszta helyzetből lőhetett,
Király azonban bravúrral mentett.
Magyarország - Szlovénia 2-1 (0-0)
Zalaegerszeg, 15 000 néző, V: Manfred Schüttengruber (osztrák)
gólszerző: Dombi (69.), Sebők V. (86. - 11-esből), illetve
Acsimovics (90.)
sárga lap: Fehér (18.), Horváth (44.), Mátyus (50.), illetve
Udovics (17.), Galics (53.), Mitrakovics (64.)
piros lap: Dabanovics (86.)
csere: Lisztes helyett Dárdai Pál (a szünetben), Horváth helyett
Kovács Zoltán (a szünetben), Illés helyett Tóth Norbert
(a szünetben), Sebők J. helyett Dombi Tibor (60.), Halmai
helyett Szekeres Tamás (88.), Hrutka helyett Szilveszter
Ferenc (89.), illetve Szimeunovics helyett Mladen Dabanovics
(a szünetben), Englaro helyett Marjan Dominko (a szünetben),
Oszterc helyett Mladen Rudonja (a szünetben), Udovics helyett
Milenko Acsimovics (53.), Pavlin helyett Zseljko Mitrakovics
(59.), Knavsz helyett Zseljko Milinovics (70.) Zahovics
helyett Zoran Pavlovics (77.)
jók: Király, Hrutka, Sebők V., Halmai, Dombi, illetve Galics,
Zahovics
Kiegyenlített erők küzdelmét hozta a második játékrész első
része. Az 55. percben Hamar robogott el a baloldalon, ügyes
cselekkel játszotta magát tisztára, majd 8 m-ről nagy helyzetben a
jobb kapufa mellé gurított. A 66. percben a másik magyar szélső,
Dombi veszélyeztetett, 5 m-ről éles szögből azonban a szlovén
kapusba lőtt. A 69. percben javított Dombi. Novak adott haza
röviden, a magyar csatár lecsapott a labdára, s 8 m-ről a kifutó
kapus fölött a hálóba emelt (1-0).
A 76. percben Kovács fejesét védte bravúrosan a vendégkapus. A
86. percben növelte előnyét a magyar válogatott. Egy előre ívelt
labdával Dombi ugrott ki a vendégvédők között, a kifutó kapus a
16-oson belül azonban buktatta - tizenegyes. A büntetőből Sebők
Vilmos a jobb alsó sarokba lőtte a labdát (2-0). A szabálytalankodó
szlovén cserekapust, Dabanovicsot természetesen kiállította a
játékvezető.
Az utolsó percben elaludtak a magyar védők, egy balról beívelt
labdára Acsimovics egyedül ugorhatott fel és 5 m-ről, középről a
jobb alsó sarokba fejelt (2-1).
A zalai közönség vastapssal köszönte meg a magyar válogatott
eredményes játékát, s elénekelte a találkozó után Himnuszt.
A magyar válogatott végig lelkesen játszott, de az első
félidőben a folyamatosságba sokszor hiba csúszott. Ekkor még a
szervezetten játszó szlovének jól szűrték meg a magyar támadásokat,
s néha még helyzetekig is eljutottak. A második félidőben
végrehajtott csere lendületesebbé tette a magyar csapatot. Főleg
Dombi okozott meleg pillanatokat a szlovének kapuja
előtt, amelyből két gól is született. Az utolsó pillanatban
esett szlovén találat ellenére értékes és teljesen megérdemelt
győzelmet aratott a magyar válogatott a jó játékerőt képviselő
szlovének ellen.++
Vélemények a válogatott mérkőzés után:
- Tudtam, hogy sokkal nehezebb ellenfél lesz Szlovénia, mint az
sokan várták. Az első félidőben teljesen kiegyenlített játékot
láthattak a nézők, mindkét csapat egy-egy nagy helyzetet hagyott ki.
A fordulást követően átszervezett együttesünk eredményesebben
játszott, s érzésem szerint megérdemeltük a győzelmet.
Szrecsko Katanec, a szlovén válogatott szövetségi kapitánya, aki
először ült a nemzeti csapat kispadján:
- Elégedett vagyok csapatom teljesítményével, a második
félidőben azonban védelmünk néha hibázott, amit a magyarok
kihasználtak. Érzésem szerint a játékvezető számunkra nem adott meg
egy 11-est, és a második magyar gól előtt pedig szabálytalanság
történt a hazaiak részéről. Gratulálok a magyaroknak a
győzelmükhöz.++
2010.01.10, 19:20
69. perc: Halmai indította a jobb szélen Dombit, ám a visszafutó Novak jobb helyzetben volt és hazafejelte a labdát kapusának. Csakhogy kissé erőtlenre sikeredett a fejes, így mielőtt Dabanovics megfoghatta volna a labdát, Dombi utolérte azt és a kapus fölött tíz méterről leheletfinom mozdulattal emelt a kapu jobb oldalába.
85. perc: Kovács labdájával Dombi lépett ki a jobbösszekötő helyén, eltolta a labdát a kapujából kirontó Dabanovics mellett, ám a kapus elkaszálta a csatárt. Schüttengruber játékvezető habozás nélkül 11-est ítélt és kiállította a szlovének kapusát. S mert a kapuscseréjét már kihasználta a szlovén kapitány, Galics állt a kapuba, ám nem tudta hárítani Sebők Vilmos büntetőjét: a magyar védő a balra mozduló Galics mellett a jobb alsó sarokba lőtt.
91. perc: Novak adott be balról szabadrúgásból és a középen kissé elalvó védők között Acsimovics nyolc méterről a kapu jobb oldalába bólintotta a labdát.
ÍGY JÁTSZOTTAK A MIEINK
KIRÁLY GÁBOR esetében a meccsdrukkra foghatjuk, hogy az első percekben egy ártatlan beívelés után még kiejtette a labdát a kezei közül, a 10. percben azonban már ő volt az, aki önfeláldozóan felszedte a labdát a gólhelyzetbe ,,robbanó" Englaro elől. A bravúr pillanata a 41. percben jött el, amikor Zahovics lövését tornázta ki a jobb felsőből. Király olyan hihetetlen transzban védett, ami valóban csak a nagy kapusegyéniségekre jellemző. A csapat egyik legjobb embere volt, de nem lehet elhallgatni, hogy a védőkkel együtt túl korán kezdte ünnepelni a győzelmet, s ez góllal bosszulta meg magát. (6)
SEBŐK VILMOSNAK megadatott az a lehetőség, hogy ,,holland'' stílusban, azaz nem szigorúan poszthoz kötötten futballozzon. A középhátvéd eleinte élt is a lehetőséggel, fellépett a támadásokhoz, ám idővel megfontoltabban ment csak előre, hiszen a szlovének megalkuvás nélkül törtek előre - volt tehát tisztogatnivalója a söprögetőnknek. S éppen a fegyelmezettség az, ami a javára szólhat, hiszen miután visszaállt a helyére, sallangmentesen tette a dolgát, ráadásul 11-esből betalált a szlovén kapuba. (6)
FEHÉR CSABÁNAK nem volt könnyu dolga, hiszen az ő oldalán váltott posztot Oszterc és Udovics. Sok múlott hát azon, hogy a szélső emberfogó miképpen oldja meg feladatát. Az ellenfelek dolgoztatták rendesen, s a nagy számok törvénye érvényesült, mert miután a szlovén támadók itt próbálkoztak a legtöbbet, hát innen szállt be viszonylag sok labda a kapunk elé. Az újpesti játékos azonban nem ,,szakadt szét", beosztotta az erejét, és rengeteg terhet levett a csapattársak válláról. (6)
HRUTKA JÁNOS elősöprögetőként társa volt Sebők Vilmosnak a meccs elején tett portyázásokban: a támadójátékban a fejeléseknél, valamint a 16-os közeli szabadrúgások elvégzésekor kapott főszerepet. Mint védő, elsősorban a középről a szélek felé kilépő Osztercre felügyelt. Hozzá kell szokni, hogy az új válogatott szabadrúgáslövője immár Hrutka János - ezúttal is volt két jobb kísérlete -, ám miután a szlovén középpályások teljesítménye jónak volt mondható, így Hrutka védőjátéka ezúttal nem volt feltétel nélkül dicsérhető. (5) SZILVESZTER FERENC csereként lépett pályára, s kapott egy percet. (-)
MÁTYUS JÁNOS csakúgy, mint Nyíregyházán a litvánok ellen, megint egy rutinos rókát ,,vadászhatott le" magának: a ferencvárosi védő Englarót semlegesítette. S bár a futballban nem számít a kor, a magyar labdarúgó ezúttal túlságosan is tisztelte az ellenfelet, ugyanis ha Englaro elindult, nem állt keményen az útjába. A második félidőben tán' még többet gyötrődhetett a balhátvéd, ugyanis a cserék miatt kilépett a jobb szélre Zahovics, aki korábban a Halmai-Hrutka tengelyt ,,boldogította". (6)
LISZTES KRISZTIÁN vállára nem rakott túl nagy terhet Bicskei Bertalan. Ám még így is a stuttgarti középpályás kapta a leghálátlanabb feladatot: számára szokatlan szerepkörben, jobboldali középpályásként a védekező harmadban az összecsapások surujéből kellett valahogy ,,kihalásznia" és megjátszania a labdát. Ez a poszt, ez a szerep nem neki való, ha klasszikus módon négy középpályással játszana a válogatott, minden bizonnyal jobban boldogulna. (4) Cseréje, DÁRDAI PÁL egy vérpezsdítő lövéssel ,,melegített", rendkívül motiváltan futballozott, a kapitány egyik legjobb cseréjének bizonyult. (6)
HALMAI GÁBOR ment, zakatolt, törtetett, s ő volt az, aki a magyar csapatból a legtudatosabb futballt igyekezett játszani. S bár ezúttal nem feltétlenül a védőmunkájával tunt ki, az első félidőben szemet szúrt, hogy micsoda összhangban dolgozik klubtársával, Illéssel. Ez eddig rendben is lenne... Ám nem feledhető, hogy a középpályásról az a Zahovics tudott játszani (szó szerint), aki a Portóban szerez magának meccsrutint, tehát megérdemelte volna a ,,megkülönböztetett őrizetet''. Persze Halmainál azt is nehéz észrevenni, ha nem játszik annyira jól, ám most valóban csak a védőfeladatait érheti halvány kritika. (5) Cseréje, SZEKERES TAMÁS éppen csak beleszippanthatott abba, milyen is a győztes meccs légköre. (-)
ILLÉS BÉLA rutinosan beosztotta az erejét, s csak akkor villant meg, amikor arra a leginkább szükség volt. Persze az MTK játékosa amúgy sem erőből futballozik, ráadásul most hagytak neki levegőt a szlovének, lett volna hát lehetősége és területe irányítani, cselezni, előretörni. Ezzel a lehetőséggel a középpályás nem élt, bár tegyük hozzá, hogy Illés kisebb sérüléssel érkezett a válogatott edzőtáborába, de vállalta a játékot, bizonyítani akart, erejéből most ennyire futotta. (5) A magyar csapatkapitány helyére beküldött TÓTH NORBERT kezdi utolérni régi önmagát - legalábbis a harcosságban mindenképpen. Dárdaihoz hasonlóan ő is motiváltan s hasznosan futballozott. (5)
SEBŐK JÓZSEF a mostani előadásra hazai színpadon nem kapott látványos szerepet, mert neki ezúttal a ,,háttérből" kellett elő-elő törnie. Ám kiderült, ez a feladat korántsem jelenthet epizódszerepet. A jobbszélső, ha a meccsszituáció úgy kívánta meg, visszalépett a védekező területre, s ha nem is látványosan, de hasznosan játszott, amit jelez az is, hogy idővel belefáradt a sok futásba. Az első félidő elején két alkalommal gólhelyzetbe tudott volna kerülni, ha egy kicsit agilisabb... (5) Cseréje, DOMBI TIBOR valószínu, egyéni csúcstartó a magyar válogatottban a kihagyott helyzetek számát tekintve, ám ezúttal - és ez bíztató lehet a jövőre nézve - hagyományt teremtett egy mesteri átemelős-góllal, s kiharcolt egy büntetőt. Kell ennél több?! (7)
HORVÁTH FERENC igyekezett szabadulni Milanics öleléséből - ez keserves feladat volt. A szlovén csapatkapitány minden rutinjával, tudásával felügyelte a magyar csatárt. Horváth - egy kivétellel - nem is tudott helyzetbe kerülni. Most talán nem volt annyira akaratos és harcias, mint a korábbi válogatott mérkőzések során. (4) A szünetben Horváthot felváltó KOVÁCS ZOLTÁN a szokásos ,,lesipuskás'' feladatot kapta, a centerposztról megpróbált odaérni a kapu elé, ám ezúttal nem neki kellett szokásos módon az utolsó pillanatban egy góllal megmentenie a csapatot. (5)
HAMAR ISTVÁNRA az egyik legturinosabb szlovén futballista, a gyérülő hajú Robert Englaro figyelt. A párharc kimeneteléről tán mindent elmond az a tény, hogy a Beitar Jeruzsálemben játszó magyar csatár mellől a szlovén jobbhátvédnek bőven volt energiája előre is játszani, s mindeközben nagy rutinnal védekezni. Hamar tehát akkor élt, amikor Katanec kapitány lecserélte az ,,öreget", ugyanis a magyar csatár a hátvédváltás után került helyzetbe s hagyta ki a meccs egyik legnagyobb helyzetét. (5)
Schüttengruber játékvezető nem dolgozott teljes összhangban a partjelzőivel, néhány lest elnézett, viszont remekül alkalmazta a szimulálásoknál, illetve a szándékos durvaságoknál a kártyás büntetéseket, s teljes joggal állította ki a szlovének kapusát.
A szlovén válogatott kapusai egy-egy félidőt kaptak. Szimeunovics felemás teljesítményt nyújtott, hiszen míg a földön kiváló reflexszel dobta bele magát a lövésekbe, addig a beíveléseknél bizonytalannak tunt. Cseréje, Dabanovics Dombival szemben kétszer is ütemet tévesztett. A védelem az első félidőben volt biztosabb, a két középső védő, Milanics és Galics önbizalommal telve, sallangmentesen tette a dolgát, levegőben csak ritkán győzték le őket a magyar csatárok. Ez a sor a támadásokat kevéssé segítette, bár Englaro és Milanics többször lépett be a játékba - nem sok eredménnyel. A középpálya és az egész szlovén válogatott legjobbja Zahovics volt, aki technikailag roppant képzett, gyors és irányítókészsége átlag feletti. Ráadásul nem félt a párharcoktól, nemcsak indított, hanem többször ő maga szerzett labdát. Összességében ebben a sorban akadtak a legjobb egyéni teljesítmények, ám meg kell jegyezni, hogy például a bal oldali futó, Novak Dombi gólja előtti hibájával feledtette korábbi energikus, ötletgazdag játékát. A csatárok közül Udovics tunt a legveszélyesebbnek, a játéka és a gondolkodása is gyors, bár ezúttal ritkán tudta átjátszani a magyar védelmet. A többi, szerepet kapó támadó statikusabb játékos, a pozíciós játékban inkább használható.
A MÉRKŐZÉS HŐSE
Kétség nem férhet ahhoz, hogy a Szlovénia elleni találkozó hőse Dombi Tibor volt, ráadásul a debreceni játékos Zalaegerszegen szerezte meg élete első válogatottbeli gólját. S ha ehhez még hozzátesszük azt, hogy a csatárt utólag hívta be a keretbe Bicskei Bertalan...
- A kapitány, mielőtt becserélt, azt kérte tőlem, hogy a jobb oldalon próbáljak a védők mögé kerülni - mondta az öltözőben Dombi Tibor. - Nem volt igazán nehéz dolgom, hiszen én friss voltam, az ellenfél játékosai pedig eléggé elfáradtak ekkorra. Egyébként rettentő sokat jelent számomra ez a gól. Az előző fél év nem úgy sikerült a csapatomnak, ahogy szerettük volna, és nekem sem ment valami jól a játék. Azt hiszem, rajtam kívül csak Bicskei Bertalan érezte azt, hogy nekem itt a helyem a válogatottban, ugyanis amikor megkérdezték tőle, hogy miért hívott meg engem, akkor azt válaszolta, hogy nem tudja, egyszeruen csak érezte, hogy itt a helyem.
http://web.archive.org/web/20020911161305/www.borsodiliga.hu/valogatott/hun_slo.htm
2009.05.24, 21:20
A szlovének négy éve itthon vertek meg bennünket. Ez a két gárda második találkozása volt és ismét Magyarországon. Ideje volt "helyre billenteni" az eredményt.
A válogatott keret utólag még Dombival is kiegészült.
Küzdelmes, de nem túlzottan nagy iramú mérkőzést vívtunk. Az első félidőben nem sikerült döntésre vinni a dolgot.
Azután megindultak a cserék. A szünetben mindkét kapitány három-három új játékost hozott a pályára. (Mire a találkozó véget ért tizenhárom csere történt.) A mérkőzés utolsó negyedében végre születtek gólok is.
A jobbszélen induló Dombi felé érkezett Halmai labdája. A visszafutó Nováknak azonban sikerült hazafejelnie. Illetve csak majdnem. A fejes túl gyengére sikeredett, így a szemfüles Dombi utolérte a labdát és a kapuba emelte a kimozduló kapus felett.
Ismét Dombi kapott labdát most Kovácstól és a kapu felé indult. A második félidő óta védő Dabanovics megpróbálta szerelni, de Dombi egy csellel becsapta és már nyargalt volna tovább. A szlovén kapuvédő azonban buktatta. A játékvezető habozás nélkül kiállította a kapust és mivel az eset a 16-oson belül történt, 11-est is ítélt, amit Sebők Vilmos értékesített. Érdekes, hogy mivel kapuscseréje már volt a vendégeknek, így a kapuba a hátvéd Galics állt.
A hosszabbítás első percében kissé elmélázott a védelmünk és így fejelhetett Acsimovics nyolc méterről nyugodtan a kapunkba.
Ezzel a győzelemmel "kiegyenlítettük" a számlát a szlovénokkal szemben. Az újjászervezett válogatott jó sorozata tovább folytatódott.
⇑ top of page Magyarfutball.hu » Matches » Hungary - Slovenia 2 : 1, 1998.08.19.